Μόνο σε επίπεδο φημολογίας δεν βρίσκεται το θέμα Βράνιες-Κρίσταλ Πάλας, όπως φαίνεται από δηλώσεις του ίδιου του Βόσνιου.



Μιλώντας στην ιστοσελίδα «blic.rs», ο στόπερ της ΑΕΚ επιβεβαίωσε όσα έγραψε νωρίτερα στο sport-fm.gr ο Τάσος Τσατάλης και αποκάλυψε ότι ήδη υπάρχουν επαφές με τον αγγλικό σύλλογο.



Παραδέχθηκε, δε, ότι θα ήθελε να παίξει στην Premier League, τονίζοντας ωστόσο ότι τον τελευταίο λόγο έχει η «Ένωση».



«Ξέρω ότι έχει έρθει πρόταση από την Κρίσταλ Πάλας για την απόκτησή μου, αλλά δεν έχω άλλες πληροφορίες πάνω στο θέμα, επειδή οι διαπραγματεύσεις είναι σε εξέλιξη. Αν υπάρξει κάτι νεότερο, πιθανότατα θα με ειδοποιήσει η διοίκηση του συλλόγου. Θα ήταν σίγουρα υπέροχο να παίξω στο αγγλικό πρωτάθλημα, το οποίο είναι κορυφαίο, ωστόσο δεν εξαρτάται από εμένα. Δεν αγωνίστηκα στην πρεμιέρα του ελληνικού πρωταθλήματος λόγω τιμωρίας και θα χάσω επίσης το παιχνίδι της 2ης αγωνιστικής με τον ΠΑΣ Γιάννινα», είπε χαρακτηριστικά.